Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 44

1. Társadalmi kihívások — Társadalmi megosztottság: A csatlakozás hosszú távú sikere múlhat azon, hogy sikerül-e a magyar EU-tagság ügyét valóban össznemzeti, össztársadalmi feladatként átélni és bemutatni. — A felkészülés elmulasztása: Az EU-tagság nem kínál automatikus megoldásokat, a sikeres tagság feltétele a felkészülés. — A nyelvtudás hiánya: A magyar társadalom rendkívül alacsony szintû idegennyelv-tudása a csatlakozás után az EU-tagságból adódó lehetõségek kihasználásának legfõbb gátja lehet. — Irreális illúziók: A magyar közvélemény az EU-ról alkotott erõsen idealista képe és a csatlakozás következményeivel kapcsolatos irreális várakozások a csatlakozás utáni kiábrándulás veszélyét hordozzák magukban. — Közömbösség: A széles közvélemény érdeklõdésének felkeltéséhez a csatlakozás kérdéseit ki kell emelni a külpolitikai, sõt a politikai kategóriából, és a kommunikációnak az uniós tagság mindennapi életben megjelenõ hatásait is be kell mutatni.

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes